Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 283/12/4401	Komárno, 2.11.2012
EEČ : 2-30-225-2012

U Z N E S E N I E

Trestná vec:	obvinený XXXXX 
Zločin:	Porušovanie domovej slobody podľa § 194 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné

Rozhodol: 	prokurátor Okresnej prokuratúry Komárno
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1. 
- dňa 11. apríla   2012 v čase medzi 18.00 a 18.30 hod. v obci XXXXX  na ulici Krátkej neoprávnene vznikol cez neuzamknutú bránu do  dvora rodinného domu so súpisným číslom 102/3 a následne vošiel do kuchyne nachádzajúcej sa  v zadnej časti  rodinného domu, kde z mrazničky a chladničky pokúsil odcudziť mrazené mäso a cigarety zn. Paramount v celkovej hodnote cca. 50-Eur, pričom  bol  vyrušený synom poškodenej XXXXX nar. 23.08.1939 trvale bytom XXXXX, Krátka č. 102/3, pričom vedel o tom, že ide o rodinný dom obývaný  osobami vyššieho veku
2.
- dňa 18. apríla  2012 v čase okolo 10.00 hod. v obci XXXXX na ulici Hlavná neoprávnene vnikol  cez neuzamknutú bránu do dvora rodinného domu a z parapety okna na terase rodinného domu odcudzil 1ks magnetofón striebornej farby zn. XXXXX, z dielne za domom odcudzil 4 ks kryštálových pohárov na likér, 1 ks nitovacie kliešťe s rukoväťou žltej farby, neznámej značky a 1 ks vŕtačky  modrej farby zn. XXXXX, čím spôsobil poškodenej XXXXX  nar. XXXXX, trvale bytom XXXXX, Ul. hlavná č. 19 škodu vo výške 40,-Eur
3. 
-  v čase od 18.00 hod dňa 24.04.2012 do 8.00 hod. dňa 25.04.2012  v obci XXXXX na ulici Severnej neoprávnene vnikol do dvora rodinného domu so súpisným číslom 8, a to tým spôsobom, že preliezol kovovú bránu, následne vošiel do neuzamknutého garáže a z tam nachádzajúceho sa motorového vozidla zn. Opel Zafira, EČ: KN 519BR odcudzil 1 ks pracovnej bundy čiernej farby s nápisom STAVCENTRUM-STAVEBNINY s.r.o., 1 ks pánskej kabelky čiernej farby, neznámej značky obsahom ktorej bola  1 ks hnedá pe¨ľaženka neznámej značky s finančnou hotovosťou 125,-Eur, puzdro na doklady hnedej farby s občianskym preukazom, vodičským preukazom, kartička Tatra banky a.s., kartička Slovenskej sporiteľne a.s., kartička VŠZP všetky doklady na meno XXXXX, OEK, OTK k osobnému motorovému vozidlu zn. Opel  Zafira, EČ KN 519 BR, čím  poškodeného XXXXX spôsobil škodu vo výške 135,-Eur.  
lebo obvinený nebol v čase činu pre nepríčetnosť trestne zodpovedný
Odôvodnenie:
Poverený príslušník Policajného zboru Okresného riaditeľstva Policajného zboru Komárno, Odboru poriadkovej polície, Obvodného oddelenia Policajného zboru XXXXX ( ďalej len „policajt) uznesením podľa § 206 Trestného poriadku ČVS: ORP-378/HU-KN-2012 zo dňa 23.04.2012 vzniesol obvinenie XXXXX pre prečin porušovania domovej slobody podľa § 194 ods. 1 Trestného zákona za skutok uvedený v bode 3)  výrokovej časti uznesenia. 

    Policajt uznesením podľa § 206 Trestného poriadku ČVS: 390/HU-KN-2012 zo dňa 27.04.2012 vzniesol obvinenie XXXXX pre prečin krádeže podľa § 212 ods. 2 písm. a) Trestného zákona v jednočinnom súbehu s prečinom porušovania domovej slobody podľa § 194 ods. 1 Trestného zákona za skutok uvedený v treťom odseku výrokovej časti rozhodnutia. 

     Vyšetrovateľka Okresného riaditeľstva Policajného zboru Komárno, Odboru kriminálnej polície uznesením podľa § 206 odsek 1 Trestného poriadku s ČVS: ORP ORP- 288/OEK-KN-2012  zo dňa 23. apríla 2012 vzniesla obvinenie XXXXX za zločin porušovania domovej slobody podľa § 194 odsek 1, odsek 3 písmeno a) Trestného zákona na skutkovom základe uvedenom v bode 1) výrokovej časti uznesenia.

     Postupom podľa ustanovenia § 21 odsek 3 Trestného poriadku (per analogiam) s poukazom na § 18 ods. 1 Trestného poriadku boli vyššie označené trestné konania spojené na spoločné konanie pod ČVS: ORP-361/OEK-KN-2012. 

     Na základe návrhu prokurátorky Okresnej prokuratúry Komárno zo dňa 28.04.2012 bol obvinený XXXXX  uznesením sudcu pre prípravné konanie Okresného súdu Komárno sp.zn. 3Tp/7/2012 zo dňa 29. apríla 2012 podľa § 71 ods. 1 písm. c) Trestného poriadku vzatý do väzby. 
     
     Podľa § 194 odsek 1, odsek 3 písmeno a) Trestného zákona sa zločinu porušovania domovej slobody dopustí ten, kto neoprávnene vnikne do obydlia iného alebo tam neoprávnene zotrvá a čin spácha na chránenej osobe.

    Podľa § 139 odsek 1 písmeno e) Trestného zákona v spojení s § 127 odsek 3 Trestného zákona je chránenou osobou osoba vyššieho veku, t.j. osoba staršia ako šesťdesiat rokov. 

     Podľa § 212 odsek 2 písmeno a) Trestného zákona sa prečinu krádeže sa dopustí ten, kto si cudziu vec tým, že sa jej zmocní a čin spácha vlámaním. 

     Dôkazmi vykonanými v rámci prípravného konania, najmä výsluchom obvineného XXXXX, svedka XXXXX, mlad. XXXXX, poškodeného XXXXX, XXXXX, XXXXX  bolo dostatočne preukázané, že predmetné skutky sa stali, vykazujú znaky stíhaných trestných činov a že z ich spáchania je dôvodne podozrivý XXXXX.  

     Keďže výsledky vykonaného dokazovania odôvod¨ľovali potrebu vyšetrenia duševného stavu obvineného, na základe príkazu súdu boli do konania pribratý dve dvojice znalcov z odboru psychiatrie, ktorí vypracovali dve znalecké posudky. Znalci zhodne konštatovali v záveroch svojich posudkov vrátane ich doplnení, že obvinený v čase spáchania skutku trpel duševnou chorobou a to závislosťou od alkoholu, už v terminálnom -konečnom štádiu s organickým poškodením centrálnej nervovej sústavy prejavujúcej sa poruchami vyvolanými užívaním alkoholu. V takom štádiu závislosti obvinený už mal aj bez konzumovania alkoholu znížené rozpoznávacie a ovládacie schopnosti a to vo výraznej miere. V kombinácii s alkoholom (postačuje nízka dávka vzhľadom na poškodenie mozgu) sa jeho rozpoznávacie a ovládacie schopnosti ešte  viac znížili. Znalci priklonili k názoru, že u obvineného v čase spáchania skutkov abstinenčný syndróm v kombinácii s degradovanou osobnosťou už so známkami začínajúcej demencie výrazne znížil rozpoznávaciu a ovládaciu schopnosť až do miery vymiznutia. Obvinený v čase spáchania skutkov v dôsledku poškodenia mozgu chronickým etylizovaním s etyldegradovanou osobnosťou so známkami počínajúcej demencie si neuvedomoval protiprávnosť svojho konania a nevedel svoje konanie ovládať

    Tento záver znaleckého dokazovania bol akceptovaný aj s prihliadnutím  na svedecké výpovede XXXXX syna poškodenej XXXXX a XXXXX mladšieho -syna obvineného, z ktorých vyplýva, že obvinený XXXXX sa správal pri skutku dňa 11.04.2012, resp. bezprostredne po skutku spáchanom dňa 24.04.2012 zmätene a neadekvátne vzniknutej situácii.  

      Znalci MUDr. Dária Strhanová a XXXXX tiež uviedli, že obvinený nie je schopný chápať zmysel trestného konania. Jeho pobyt na slobode môže byť podľa záverov oboch znaleckých posudkov pre spoločnosť nebezpečný, avšak vzhľadom na poškodenie mozgu, výraznej etyldegrradácii osobnosti a  prítomnosti organického psychosyndrómu žiadna protialkoholická alebo iná psychiatrická liečba nemá u neho význam. Nakoľko je vysoko pravdepodobné, že obvinený  by po prepustený na slobodu pokračoval v etylizovaní a následne aj v trestnej činnosti, odporúčajú ho umiestniť v sociálnom zariadení a súčasne začať konanie o pozbavení jeho spôsobilosti na právne úkony. 

     V zmysle ustanovenia § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

     Podľa § 215 odsek 1 písmeno e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

     Keďže obvinený v čase skutku nevedel rozpoznať protiprávnosť svojho konania a nevedel svoje konanie ani ovládať, bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
  Proti tomuto uzneseniu je prípustná sťažnosť, ktorú možno podať do 3 dní odo  
  dňa jeho doručenia  na Okresnú  prokuratúru Komárno.
  Sťažnosť má odkladný účinok

JUDr. Patrik Balaško
prokurátor